Okirat száma:

Módosító okirat

**A Jókai Mór Művelődési Központ, a Budaörs Város Önkormányzat Képviselő-testülete által 2014. november 26. napján kiadott alapító okiratát, az államháztartásról szóló 2011. évi CXCV. törvény 8/A. §-a alapján – a ../2018. (……) számú Képviselő-testületi határozatra figyelemmel –a következők szerint módosítom:**

1. **Az alapító okirat 1. pontja az alábbiak szerint módosul:**
2. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Jókai Mór Művelődési Ház
   2. rövidített neve: JMMH
   3. A költségvetési szerv
      1. székhelye: 2040 Budaörs, Szabadság út 26.
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Nyugdíjasok Háza | 2040 Budaörs, Szabadság út 24/2-3. |
| 2 | Közösségi Ház | 2040 Budaörs, Lévai utca 34. |

1. **Az alapító okirat 2. pontja az alábbiak szerint módosul:**
2. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 1987.03.19.
   2. A költségvetési szerv alapítására, átalakítására, megszüntetésére jogosult szerv
      1. megnevezése: Budaörs Város Önkormányzata
      2. székhelye: 2040 Budaörs, Szabadság út 134.
3. **Az alapító okirat 3. pontja az alábbiak szerint módosul:**
4. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Budaörs Város Önkormányzat Képviselő-testülete
      2. székhelye: 2040 Budaörs Szabadság út 134.
   2. A költségvetési szerv fenntartójának
      1. megnevezése: Budaörs Város Önkormányzata
      2. székhelye: 2040 Budaörs Szabadság út 134.
5. **Az alapító okirat 4. pontja az alábbiak szerint módosul:**
6. **A költségvetési szerv tevékenysége**
   1. A költségvetési szerv közfeladata: Az intézmény, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 76. §-a értelmében közművelődési alapszolgáltatásokat lát el. Az intézmény feladatai: Budaörs Város Önkormányzatának Képviselő-testülete által jóváhagyott a helyi közművelődési tevékenység ellátásáról szóló 67/2004. (XII. 01.) önkormányzati rendeletben és az intézmény Szervezeti és működési Szabályzatában foglaltak szerint.
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 910110 | Közművelődési intézmények tevékenysége |

* 1. A költségvetési szerv alaptevékenysége: Az intézmény alaptevékenységként a helyi közművelődési tevékenység ellátásáról szóló 67/2004. (XII. 01.) önkormányzati rendeletben meghatározott közművelődési alapszolgáltatásokat lát el. Kiemelt feladata a művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása, a közösségi és társadalmi részvétel fejlesztése, az egész életre kiterjedő tanulás feltételeinek biztosítása, a hagyományos közösségi kulturális értékek átörökítése feltételeinek biztosítása, és az amatőr alkotó- és előadó-művészeti tevékenység feltételeinek biztosítása.
  2. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 082030 | Művészeti tevékenységek (kivéve: színház) |
| 2 | 082091 | Közművelődés – közösségi és társadalmi részvétel fejlesztése |
| 3 | 082092 | Közművelődés – hagyományos közösségi kulturális értékek gondozása |
| 4 | 082093 | Közművelődés – egész életre kiterjedő tanulás, amatőr művészetek |
| 5 | 086020 | Helyi, térségi közösségi tér biztosítása, működtetése |
| 6 | 086090 | Egyéb szabadidős szolgáltatás |

* 1. A költségvetési szerv illetékessége, működési területe: Budaörs város közigazgatási területe

1. **Az alapító okirat 5. pontja az alábbiak szerint módosul:**
2. **A költségvetési szerv szervezete és működése**
   1. A költségvetési szerv vezetőjének megbízási rendje: A közalkalmazottak jogállásáról szóló 1992. évi XXXIII. törvény és a végrehajtására kiadott 150/1992. (XI. 20.) Korm. rendelet szabályozásának megfelelően, pályázati eljárást követően a legfeljebb 5 évig terjedő határozott idejű vezetői megbízást Budaörs Város Önkormányzat Képviselő-testülete adja. A költségvetési szerv vezetője feletti munkáltatói jogkört, vezetői megbízás, felmentés, vezetői megbízás visszavonása, az összeférhetetlenség megállapítása, fegyelmi eljárás megindítása, fegyelmi büntetés kiszabása tekintetében a Képviselő-testület, az egyéb munkáltatói jogokat a polgármester gyakorolja.
   2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | a közalkalmazottak jogállásáról szóló 1992. évi XXXIII. törvény |
| 2 | megbízási jogviszony | a munka törvénykönyvéről szóló 2012. évi I. törvény, és a 2013. évi V. törvény a Polgári Törvénykönyvről |

1. **Záró rendelkezés**

Jelen alapító okiratot a törzskönyvi nyilvántartásba történő bejegyzés napjától kell alkalmazni, ezzel egyidejűleg a költségvetési szerv 2014. november 26. napján kelt alapító okiratot visszavonom.

1. **Az alapító okirat 7-21. pontjai és a Záradék törlésre kerülnek.**

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Budaörs, Időbélyegző szerint

P.H.

Wittinghoff Tamás

polgármester